Document ID: /roh_data/filtered/fineweb-2-filterrobots_roh.jsonl.gz/28809

A Beiva, sur il territori da Stalveder, ha il funs ars en il guaud. Sonda suentermezdi ha la polizia chantunala survegnì l'annunzia. Ils pumpiers e policists al lieu han constatà ch'il fieu era rut ora en in territori mal cuntanschibel. Perquai han ins clamà per agid Swiss Helikopter. Uschia saja gartegià da stizzar il fieu, scriva la Polizia chantunala. Persunas n'èn betg vegnidas blessadas. Daco ch'igl ha brischà sto la polizia anc sclerir.
RTR novitads 13:00